stanford-oval/wikipedia huggingface dataset:
รายชื่อบุคคลในยุคสามก๊ก (ม)
รายชื่อบุคคล

| ชื่อ | ชื่อรอง | ปีที่ เกิด (ค> ศ.) | ปีที่ เสียชีวิต (ค> ศ.) | บ้านเกิด (ในวงเล็บคือสถานที่ในปัจจุบัน) | บทบาท | สังกัด | เคยสังกัด | หมายเหตุ |
| --- | --- | --- | --- | --- | --- | --- | --- | --- |
| มอกาย เหมา เจี้ย Mao Jie 毛玠 | เซี่ยวเซียน Xiaoxian 孝先 |  | 216 | อำเภอผิงชิว เมืองตันลิว (อำเภอเฝิงชิว มณฑลเหอหนาน) | ที่ปรึกษา, ขุนนาง | โจโฉ |  | สามก๊กจี่ เล่มที่ 12 |
| มอซือ เหมา หฺวางโฮ่ว Empress Mao 毛皇后 |  |  | 237 | เมืองโห้ลาย (เมืองเจียวจั้ว มณฑลเหอหนาน) | พระมเหสี | วุยก๊ก |  | สามก๊กจี่ เล่มที่ 5 |
| ม้ากิ้น หม่า จฺวิน Ma Jun 馬鈞 | เต๋อเหิง Deheng 德衡 |  |  | เมืองฝูเฟิง (เมืองซิงผิง มณฑลฉ่านซี) | วิศวกรเครื่องกล, ขุนนาง | วุยก๊ก |  | สามก๊กจี่ เล่มที่ 29 |
| ม้าจุ้น หม่า จุน Ma Zun 馬遵 |  |  |  |  | ขุนพล | วุยก๊ก |  |  |
| ม้าเจ๊ก หม่า ซู่ Ma Su 馬謖 | โย่วฉาง Youchang 幼常 | 190 | 228 | อำเภออี๋เฉิง เมืองซงหยง (เมืองอี๋เฉิง มณฑลหูเป่ย์) | ที่ปรึกษา, ขุนพล, ขุนนาง | จ๊กก๊ก |  | สามก๊กจี่ เล่มที่ 39 |
| ม้าเฉียว หม่า เชา Ma Chao 馬超 | เมิ่งฉี่ Mengqi 孟起 | 176 | 222 | อำเภอเม่าหลิง เมืองฝูเฟิง (ทางตะวันออกเฉียงเหนือของเมืองซิงผิง มณฑลฉ่านซี) | ขุนพล | จ๊กก๊ก | ม้าเท้ง, ม้าเฉียว, เตียวฬ่อ | สามก๊กจี่ เล่มที่ 36 |
| ม้าเชียว หมา เหมี่ยว Ma Miao 馬邈 |  |  |  | อำเภอไห่หลิง เมืองกองเหลง (เมืองหรูเกา มณฑลเจียงซู) | ขุนนาง | วุยก๊ก | จ๊กก๊ก | สามก๊กจี่ เล่มที่ 28 |
| ม้าตง / ม้าต๋ง หม่า จง Ma Zhong 馬忠 | เต๋อซิ่น Dexin 德信 |  | 249 | อำเภอล่างจง เมืองปาเส (เมืองล่างจง มณฑลเสฉวน) | ขุนพล | จ๊กก๊ก |  | สามก๊กจี่ เล่มที่ 43 |
| ม้าต๋ง หม่า จง Ma Zhong 馬忠 |  |  |  |  | ขุนพล | ซุนกวน |  | สามก๊กจี่ เล่มที่ 47 และ 55 |
| ม้าต้าย หม่า ไต้ Ma Dai 馬岱 |  |  |  | อำเภอเม่าหลิง เมืองฝูเฟิง (ทางตะวันออกเฉียงเหนือของเมืองซิงผิง มณฑลฉ่านซี) | ขุนพล | จ๊กก๊ก | ม้าเท้ง, ม้าเฉียว, เตียวฬ่อ | สามก๊กจี่ เล่มที่ 36 |
| ม้าเท้ง / มาเท้ง หม่า เถิง Ma Teng 馬騰 | โซ่วเฉิง Shoucheng 壽成 |  | 211 | อำเภอเม่าหลิง เมืองฝูเฟิง (ทางตะวันออกเฉียงเหนือของเมืองซิงผิง มณฑลฉ่านซี) | ขุนพล,  ขุนศึก | ม้าเท้ง | ราชวงศ์ฮั่น |  |
| ม้าเทียด หมา เถี่ย Ma Tie 馬鐵 |  |  | 211 | อำเภอเม่าหลิง เมืองฝูเฟิง (ทางตะวันออกเฉียงเหนือของเมืองซิงผิง มณฑลฉ่านซี) |  | ม้าเท้ง |  |  |
| ม้าเลี้ยง / ม้าเหลียง หม่า เหลียง Ma Liang 馬良 | จี้ฉาง Jichang 季常 | 187 | 222 | อำเภออี๋เฉิง เมืองซงหยง (เมืองอี๋เฉิง มณฑลหูเป่ย์) | ที่ปรึกษา, ขุนพล, ขุนนาง | จ๊กก๊ก |  | สามก๊กจี่ เล่มที่ 39 |
| ม้าหยิด หม่า มี่ตี Ma Midi 馬日磾 | เวิงชู Wengshu 翁叔 |  | 194 | เมืองฝูเฟิง (เมืองซิงผิง มณฑลฉ่านซี) | ขุนนาง | ราชวงศ์ฮั่น |  |  |
| ม้าอ้วน / แปออน หม่า หวัน Ma Wan 馬玩 |  |  |  |  | ขุนพล | พันธมิตรกวนต๋ง |  |  |
| ม้าอ้วนยี่ หม่า เยฺหวียนอี้ Ma Yuanyi 馬元義 |  |  | 184 |  | ขุนพล | กบฏโพกผ้าเหลือง |  | จือจื้อทงเจียน เล่มที่ 58 |
| ม้าเอี๋ยน หม่า เหยียน Ma Yan 馬延 |  |  |  |  | ขุนพล | โจโฉ | อ้วนเสี้ยว |  |
| ม้าฮิว หม่า ซิว Ma Xiu 馬休 |  |  | 211 | อำเภอเม่าหลิง เมืองฝูเฟิง (ทางตะวันออกเฉียงเหนือของเมืองซิงผิง มณฑลฉ่านซี) |  | ม้าเท้ง |  |  |
| ม้าฮู หม่า ยฺหวี่ Ma Yu 馬宇 |  |  | 192 |  | ขุนนาง | ราชวงศ์ฮั่น |  |  |
รายชื่อตัวละครสมมติ

บทความหลัก: รายชื่อตัวละครสมมติในยุคสามก๊ก
| ชื่อ | ชื่อรอง | ปีที่ เกิด (ค> ศ.) | ปีที่ เสียชีวิต (ค> ศ.) | บ้านเกิด (ในวงเล็บคือสถานที่ในปัจจุบัน) | บทบาท | สังกัด | เคยสังกัด | หมายเหตุ |
| --- | --- | --- | --- | --- | --- | --- | --- | --- |
| ม้าหั้น หม่า ฮั่น Ma Han 馬漢 |  |  | 214 |  | ขุนพล | เล่าเจี้ยง |  | สามก๊ก ตอนที่ 65 |
บรรณานุกรม

ตันซิ่ว. สามก๊กจี่ (ซานกั๋วจื้อ).
เผย์ ซงจือ. อรรถาธิบายสามก๊กจี่ (ซานกั๋วจื้อจู้).
ฟ่าน เย่. จดหมายเหตุราชวงศ์ฮั่นยุคหลัง (โฮ่วฮั่นชู).
ฝาง เสฺวียนหลิ่ง. จดหมายเหตุราชวงศ์จิ้น (จิ้นชู).
ซือหม่า กวาง. จือจื้อทงเจี้ยน
ล่อกวนตง. สามก๊ก (ซานกั๋วเหยี่ยนอี้).
เจ้าพระยาพระคลัง (หน). สามก๊ก ฉบับเจ้าพระยาพระคลัง (หน).
คาร์เทียร์

| --- | --- |

ประเภท: บริษัทย่อย
อุตสาหกรรม: ผลิตเครื่องประดับ นาฬิกา
ก่อตั้ง: 1847; 177 ปีที่แล้ว (1847)
ผู้ก่อตั้ง: หลุยส์-ฟร็องซัว คาร์เทียร์
สำนักงานใหญ่: ปารีส, ฝรั่งเศส
พื้นที่ให้บริการ: ทั่วโลก
บุคลากรหลัก: ซิรีย์ วีญรง, (ซีอีโอ)
ผลิตภัณฑ์: เครื่องประดับ นาฬิกา
รายได้:  $6.1 พันล้าน (2016)
บริษัทแม่: ริชมอนต์
เว็บไซต์: cartier.com
ป๊อบอัพบูติกของคาร์เทียร์ที่เอ็มโพเรียม กรุงเทพมหานคร ก่อนการปรับปรุง
คาร์เทียร์อินเตอร์เนชันแนล เอสเอ็นซี (ฝรั่งเศส: Cartier International SNC) มักนิยมเรียกว่า คาร์เทียร์ (ฝรั่งเศส: Cartier) เป็นบริษัทสินค้าฟุ่มเฟือยของฝรั่งเศส ซึ่งเป็นผู้ออกแบบ และผลิตจำหน่ายเครื่องประดับและนาฬิกา ก่อตั้งโดยหลุยส์-ฟร็องซัว คาร์เทียร์ในกรุงปารีสปี 1847 ซึ่งบริษัทอยู่ภายใต้การควบคุมของครอบครัวจนถึงปี 1964 ปัจจุบันสำนักงานใหญ่ตั้งอยู่ที่กรุงปารีส และอยู่ภายใต้บริษัทแม่ของสวิตเซอร์แลนด์คือ ริชมอนต์ คาร์เทียดำเนินกิจการมากกว่า 200 ร้านค้าใน 125 ประเทศ เช่นในกรุงลอนดอน นิวยอร์ก และปารีส และปัจจุบันคาร์เทียร์ถือได้ว่าเป็นหนึ่งในผู้ผลิตเครื่องประดับอัญมณีที่มีชื่อเสียงที่สุดในโลก
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าบรมวงศ์เธอ กรมพระสมมตอมรพันธุ์ ราชเลขานุการในพระองค์ มีหนังสือแต่งตั้งให้คาร์เทียร์เป็นผู้จำหน่ายเครื่องเพชรพลอยในพระบาทสมเด็จพระเจ้าอยู่หัวแห่งกรุงสยาม หลังจากพระบาทสมเด็จพระจุลจอมเกล้าเจ้าอยู่หัวเสด็จพระราชดำเนินไปยังร้านสาขากรุงปารีสเป็นการส่วนพระองค์ ระหว่างการเสด็จประพาสยุโรปในปี พ.ศ. 2450 และมีการจัดแสดงเครื่องประดับของคาร์เทียร์ที่พระบรมมหาราชวัง ในวโรกาสพระราชพิธีฉลองสิริราชสมบัติครบ 40 ปี ในปี พ.ศ. 2451
คาร์เทียร์มีบูติกในไทยทั้งหมดหกแห่ง ได้แก่ เอ็มโพเรียม, สยามพารากอน (อยู่ระหว่างการปรับปรุง), ไอคอนสยาม, ท่าอากาศยานสุวรรณภูมิ, คิง เพาเวอร์ ศรีวารี และคิง เพาเวอร์ ภูเก็ต นอกจากนี้ยังมีบูติกนาฬิกาที่เซ็นทรัล เอ็มบาสซี อีกด้วย ทั้งนี้ คาร์เทียร์เคยจัดงานแสดงเครื่องเพชรในประเทศไทยเมื่อปี พ.ศ. 2554 ณ พิพิธภัณฑสถานแห่งชาติ พระนคร และจัดอีกครั้งในปี พ.ศ. 2565 ณ สถานีรถไฟกรุงเทพ (หัวลำโพง)
คาร์เทียร์ในประเทศไทย

ในปี พ.ศ. 2563 ทางคาร์เทียร์ได้แต่งตั้งให้คิมเบอร์ลี่ แอน โวลเทมัส นักแสดงหญิงชื่อดังชาวไทยให้เป็น "Friend of Cartier" ประจำประเทศไทยอย่างเป็นทางการ
แหล่งข้อมูลอื่น

Cartier
ศิรินภา สว่างล้ำ

| ศิรินภา สว่างล้ำ |
| --- | --- |
ศิรินภา สว่างล้ำ ภาพที่ประกวดได้รางวัลมิสเอเชียแปซิฟิกคนไทยคนแรก
สารนิเทศภูมิหลัง
เกิด: 27 กันยายน พ.ศ. 2503 (64 ปี) ศิริพร สว่างล้ำ
อาชีพ: นางงาม, นักแสดง, นางแบบ
ศิรินภา สว่างล้ำ มีชื่อเดิมคือ "ศิริพร สว่างล้ำ" ชื่อเล่น "ต๋อย" ได้รับฉายา "ไข่มุกดำแห่งเอเชีย"  เกิดเมื่อวันที่ 27 กันยายน พ.ศ. 2503 เคยประกวดมิสเวิลด์ ปี พ.ศ. 2520 ที่ กรุงลอนดอน ประเทศอังกฤษ ไม่ผ่านเข้ารอบ และปีต่อมาไปประกวดมิสเอเชียแปซิฟิก 1978 ที่ กรุงมะนิลา ประเทศฟิลิปปินส์ ได้รับตำแหน่งมิสเอเชียแปซิฟิกคนแรกของเมืองไทยและเคยเป็นมิสออด๊าซประจำปี พ.ศ. 2520 เคยรับถ่ายแบบตามนิตยสาร และมีผลงานทางละครกับทาง ช่อง 3 และ ช่อง 7 ปัจจุบันเป็นเจ้าของกิจการ ‘ร้านเพชรศิรินภา’ อยู่ที่ สยามพารากอน
ผลงานละคร

สงครามพิศวาส ปี 2525 (ช่อง 3)
สี่ยอดกุมาร ปี 2526 (ช่อง 7) รับบท ปทุมมา คู่กับ ศุภชัย เธียรอนันต์
เหรียญมรดก ปี 2527 (ช่อง 7) คู่กับ ศุภชัย เธียรอนันต์
บ้านสอยดาว ปี 2527 (ช่อง 7) รับบทเป็นแม่ของเยี่ยมรุ้ง
นางแมวป่า ปี 2527 (ช่อง 7)
โรงแรมวิปริต ปี 2527 (ช่อง 7)
มัสยา ปี 2528 (ช่อง 7) รับบทเป็นแม่ของมัสยา คู่กับ คมสัน สุริยา
เทพสังวาลย์ ปี 2528 (ช่อง 7)
น้ำผึ้งขม ปี 2529 (ช่อง 7)
ทองเนื้อเก้า ปี 2530 (ช่อง 7) รับบทเป็น "เทวี"
สกาวเดือน - รัศมีแข ปี 2530 (ช่อง 7)
พระสุธน-มโนห์รา ปี 2531 (ช่อง 7)
แผลเก่า ปี 2531 (ช่อง 7)
แก้วตาเสือ ปี 2532 (ช่อง 7)
ตำรับรัก ปี 2532 (ช่อง 7)
ลูกทาส ปี 2532 (ช่อง 11)
ปริศนาของเวตาล ปี 2532 (ช่อง 7)
แหล่งข้อมูลอื่น

http://www.thaifilm.com/forumDetail.asp?topicID=4883&page=8&keyword= เก็บถาวร 2016-03-04 ที่ เวย์แบ็กแมชชีน
ศิริสิน ศิริพรสมาธิกุล

| ศิริสิน ศิริพรสมาธิกุล |
| --- | --- |
ชื่อเกิด: ศิริสิน ศิริพรสมาธิกุล
ชื่ออื่น: จิ๋ม
เกิด: พ.ศ. 2504
เสียชีวิต: 6 กรกฎาคม พ.ศ. 2548 (44 ปี) โรงพยาบาลกรุงเทพ
อาชีพ: นักแสดง
สุพรรณหงส์: รางวัลผู้แสดงสมทบหญิงยอดเยี่ยม จาก เรื่องตลก 69
ชมรมวิจารณ์บันเทิง: รางวัลผู้แสดงสมทบหญิงยอดเยี่ยม จาก เรื่องตลก 69
ฐานข้อมูล
IMDb
ThaiFilmDb
ศิริสิน ศิริพรสมาธิกุล ชื่อเล่น จิ๋ม เกิดเมื่อปี พ.ศ. 2504 เป็นนักแสดงชาวไทย มีผลงานการแสดงที่เป็นที่รู้จักอย่างเช่นใน เรื่องตลก 69 ที่ทำให้เธอได้รับรางวัลผู้แสดงสมทบหญิงยอดเยี่ยมจากชมรมวิจารณ์บันเทิง และ รางวัลสุพรรณหงส์ทองคำ ปี 2542 และต่อมากับบทบาท เจ๊สี่ ในภาพยนตร์ บุปผาราตรี (2546) และ บุปผาราตรี เฟส 2 (2548)
นางศิริสินเสียชีวิตเมื่อวันที่ 6 กรกฎาคม พ.ศ. 2548 ด้วยโรคมะเร็งตับ
ผลงาน

เรื่องตลก 69 (2542)
บุปผาราตรี (2546)
สายล่อฟ้า (2547)
บุปผาราตรี เฟส 2 (2548)
​บุปผาราตรี 3.1 (รูปรับเชิญ)​ (2552)
รางวัล

รางวัลผู้แสดงสมทบหญิงยอดเยี่ยม จากชมรมวิจารณ์บันเทิง จากการแสดงในภาพยนตร์ เรื่องตลก 69
รางวัลผู้แสดงสมทบหญิงยอดเยี่ยม จากรางวัลสุพรรณหงส์ทองคำ ปี 2542 จากการแสดงในภาพยนตร์ เรื่องตลก 69
ไวลด์ (อีพี)

ไวลด์ (อังกฤษ: Wild) เป็นเอกซ์เทนเดดเพลย์ (อีพี) ลำดับที่ 4 โดยนักร้องชาวออสเตรเลีย ทรอย ซีวาน วางจำหน่ายเมื่อวันที่ 4 กันยายน ค.ศ. 2015 โดยอีเอ็มไอมิวสิกออสเตรเลีย เป็นเอกซ์เทนเดดเพลย์ครั้งที่สองของซีวานที่เผยแพร่ผ่านค่ายเพลงรายใหญ่ถัดจาก ทีอาร์เอ็กซ์วายอี
ซีวานเริ่มทัวร์ครั้งแรกในสหรัฐอเมริกาในชื่อทรอย ซีวานไลฟ์ เพื่อสนับสนุนอีพีต่อมาขยายไปสู่การทัวร์รอบโลก หลังจากนั้นประกาศว่าไวลด์จะเป็นบทนำในสตูดิโออัลบั้มเปิดตัวของเขาในชื่อ บลูเนเบอร์ฮูด
ภูมิหลัง

เมื่อวันที่ 25 กรกฎาคม ค.ศ. 2015 ซีวานได้ประกาศการสร้างเอกซ์เทนเดดเพลย์ครั้งที่ 4 ของเขาบนวิดคอน และอธิบายว่าเป็น "การเปิดรูกุญแจ 6 เพลงที่จะแนะนำให้พวกคุณรู้จักเพลงทั้งหมดที่ฉันกำลังจะมีในปี ค.ศ. 2015" เมื่อวันที่ 13 ตุลาคม ค.ศ. 2015 มีการเปิดเผยว่าเป็นการเปิดตัวสตูดิโออัลบั้มเปิดตัว บลูเนเบอร์ฮูด
สามเพลงจากไวลด์ได้รับเลือกให้อยู่ในรุ่นมาตรฐานของอัลบั้ม ในขณะที่ทั้งหกเพลงถูกโอนไปยังรุ่นดีลักซ์ ผู้ที่ซื้อไวลด์ไปแล้วจะได้รับส่วนลดในการซื้อบลูเนเบอร์ฮูด
การตอบรับเชิงวิจารณ์

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
Renowned for Sound: 
ไวลด์เปิดตัวที่อันดับ 5 ในสหรัฐอเมริกา โดยขายได้ 50,000 หน่วย (ยอดขายรวม 45,000 อัลบั้ม) ขายอัลบั้มได้ 60,000 อัลบั้มในสหรัฐอเมริกาในช่วงปลายเดือนตุลาคม ค.ศ. 2015 ในประเทศออสเตรเลียบ้านเกิดของซีวาน ไวลด์เปิดตัวที่อันดับ 1 และกลายเป็นเอกซ์เทนเดดเพลย์แรกที่ทำได้
รายการเพลง

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "Wild" | Troye Sivan Alex Hope | Alex Hope | 3:48 |
| 2. | "Bite" | Sivan Bram Inscore Brett McLaughlin Alexandra Ashley Hughes | SLUMS Alex JL Hiew Inscore | 3:06 |
| 3. | "Fools" | Sivan Hope Phillip "Pip" Norman | SLUMS Hiew Norman | 3:40 |
| 4. | "Ease" (featuring Broods) | Sivan Georgia Nott Caleb Nott | C. Nott | 3:34 |
| 5. | "The Quiet" | Sivan Daniel Benjamin Cobbe | SLUMS Hiew Dann Hume | 3:46 |
| 6. | "DKLA" (featuring Tkay Maidza) | Sivan Hope Hiew Jean Capotorto Takudzwa Maidza | SLUMS Hiew | 4:16 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 22:10 |
ชาร์ต > ชาร์ตรายสัปดาห์

| ชาร์ต (2015) | ตำแหน่ง สูงสุด |
| --- | --- |
Australian Albums (ARIA): 1
Austrian Albums (Ö3 Austria): 17
Canadian Albums (Billboard): 6
Danish Albums (Hitlisten): 7
French Albums (SNEP): 96
Irish Albums (IRMA): 5
Italian Albums (FIMI): 48
New Zealand Albums (RMNZ): 3
Portuguese Albums (AFP): 27
Scottish Albums (OCC): 5
Swedish Albums (Sverigetopplistan): 11
Swiss Albums (Schweizer Hitparade): 29
UK Albums (OCC): 5
US Billboard 200: 5
ชาร์ต > ชาร์ตสิ้นปี

| ชาร์ต (2015) | ตำแหน่ง |
| --- | --- |
Australian Albums (ARIA): 79
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| หลากหลาย | 4 กันยายน ค.ศ. 2015 | ซีดี ดิจิทัลดาวน์โหลด | อีเอ็มไอออสเตรเลีย แคปิตอล ยูนิเวอร์แซล |  |
วิชัย มาลีนนท์

| วิชัย มาลีนนท์ |
| --- | --- |
เกิด: 16 สิงหาคม พ.ศ. 2462 อำเภอบางคล้า จังหวัดฉะเชิงเทรา
เสียชีวิต: 8 ตุลาคม พ.ศ. 2561 (99 ปี) โรงพยาบาลสมิติเวช กรุงเทพมหานคร
สาเหตุเสียชีวิต: โรคชรา
อาชีพ: นักธุรกิจ
คู่สมรส: สมศรี มาลีนนท์ (เสียชีวิต)
บุตร: ประสาร มาลีนนท์ (เสียชีวิต)   ประวิทย์ มาลีนนท์   ประชา มาลีนนท์   รัตนา มาลีนนท์   อัมพร มาลีนนท์   นิภา มาลีนนท์   ประชุม มาลีนนท์   รัชนี นิพัทธกุศล
วิชัย มาลีนนท์ (16 สิงหาคม พ.ศ. 2462 – 8 ตุลาคม พ.ศ. 2561) อดีตประธานกรรมการ บริษัท บีอีซี เวิลด์ จำกัด (มหาชน) และ บริษัท บางกอก เอ็นเตอร์เทนเมนต์ จำกัด ผู้ได้รับสัมปทานดำเนินกิจการ ช่อง 3 เอชดี (ปัจจุบันออกอากาศในระบบดิจิทัล ความคมชัดละเอียดสูง ทางช่องหมายเลข 33 โดยมี บริษัท บีอีซี-มัลติมีเดีย จำกัด เป็นผู้ดำเนินกิจการและออกอากาศมาตั้งแต่ปี 2557)
ประวัติ

วิชัย มาลีนนท์ เกิดเมื่อวันเสาร์ที่ 16 สิงหาคม พ.ศ. 2462 ที่ อำเภอบางคล้า จังหวัดฉะเชิงเทรา
ด้านชีวิตครอบครัวสมรสกับ นางสมศรี มาลีนนท์ (เสียชีวิต) มีบุตร-ธิดารวม 8 คน ได้แก่
ประสาร มาลีนนท์ (เสียชีวิต)
ประวิทย์ มาลีนนท์
ประชา มาลีนนท์
รัตนา มาลีนนท์
อัมพร มาลีนนท์
นิภา มาลีนนท์
ประชุม มาลีนนท์
รัชนี นิพัทธกุศล
เริ่มต้นธุรกิจ

นายวิชัยเริ่มต้นธุรกิจเมื่อ พ.ศ. 2479 ขณะอายุเพียง 17 ปีด้วยการซื้อรถจำนวน 2 คันมาดำเนินธุรกิจรถสองแถวสาย กรุงเทพ - สระบุรี และ กรุงเทพ - ชลบุรี จากนั้นจึงได้ดำเนินธุรกิจโรงแรมเกรดบีจำนวน 6 ห้องย่าน หัวลำโพง ชื่อ "โรงแรมตงฮั้ว" นอกจากนี้ยังมีธุรกิจร้านขายของชำและร้านขายทองแต่ธุรกิจทั้งหมดเสียหายหมดในช่วง สงครามโลกครั้งที่ 2
เครื่องราชอิสริยาภรณ์

พ.ศ. ๒๕๕๒ –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. ๒๕๑๒ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. ๒๕๑๕ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
สมนภา เกษมสุวรรณ

| สมนภา เกษมสุวรรณ |
| --- | --- |
เกิด: 31 มีนาคม พ.ศ.  2516 (51 ปี) สมนภา เกษมสุวรรณ
อาชีพ: นักแสดง
สมนภา เกษมสุวรรณ หรือ แอน เป็นนักแสดงชาวไทย
ผลงาน > ละคร

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ละครโทรทัศน์ |
| --- | --- | --- | --- |

| พ.ศ. | ละคร | รับบท | หมายเหตุ |
| 2535 | อรุณสวัสดิ์ | เมขลา |  |
| 2535 | ภูตแม่น้ำโขง | เจ้านางโคมคำ |  |
| 2537 | รักแปลกที่แตกต่าง |  |  |
ผลงาน > ผลงานมิวสิควิดีโอ

เพลง ตายรัง กษาปณ์ จำปาดิบ (2535)
เพลง ยอม หิน เหล็ก ไฟ (2536)
เพลง แช่งนิ่มๆ หม่ำ จ๊กมก (2537)
เจ้าหญิงเทะตินมะละ

ในบทความนี้ชื่อตัวคือ  ไม่มีนามสกุล
| เทะตินมะละ |
| --- | --- |

ประสูติ: 13 ตุลาคม ค.ศ. 1894(1894-10-13) กัลกัตตา อินเดียของบริเตน
สิ้นพระชนม์: 1965 (อายุ 70–71) ร่างกุ้ง พม่าของบริเตน
ภัสดา: เฮอร์เบิร์ต เบลลามี (สมรส 1878; เสียชีวิต 1957)
พระบุตร: จูน โรส เบลลามี
ราชวงศ์: โก้นบอง
พระบิดา: ลี่นบีนมี่นต้า
พระมารดา: คีนแม
ศาสนา: พุทธนิกายเถรวาท
เจ้าหญิงเทะตินมะละ (พม่า: ထိပ်တင်မလတ်; 13 ตุลาคม ค.ศ. 1894–1965) หรือ ทินทินมะละ เป็นพระธิดาของลี่นบีนมี่นต้า และเป็นพระนัดดาของกะนองมี่นต้า นับเป็นเจ้านายชั้นอนุวงศ์ของราชวงศ์โก้นบอง
พระประวัติ > พระชนม์ชีพช่วงต้น

เจ้าหญิงเทะตินมะละประสูติเมื่อวันที่  13 ตุลาคม ค.ศ. 1894 ณ กัลกัตตา อินเดียของบริเตน เป็นพระธิดาลำดับที่สองของลี่นบีนมี่นต้า ประสูติแต่คีนแม (หรือ เยนาตาคีนคีนจี) พระชายา โดยเทะตินมะละเป็นพระนัดดาของกะนองมี่นต้า เป็นพระปนัดดาของพระเจ้าแสรกแมง และเป็นพระญาติวงศ์ของพระเจ้าสีป่อ พระองค์สำเร็จการศึกษาจากโรงเรียนมัธยมศึกษาสำหรับสตรีในอลาหาบาด นับว่าเป็นเจ้าฝ่ายในผู้มีการศึกษาดีและตรัสภาษาอังกฤษได้คล่องพระองค์หนึ่ง
มอริซ คอลลิส (Maurice Collis) ผู้พิพากษาและนักประพันธ์ชาวสหราชอาณาจักร กล่าวถึงเทะตินมะละในหนังสือ Trials in Burma (1928) ระบุว่า "...พระองค์ประทับบนโซฟา เธอเป็นเจ้าหญิงผู้ทรงสิริโฉม สวมฉลองพระองค์กระโปรงทำจากผ้าไหมสีน้ำเงินละเสื้อแจ็กเก็ตผ้าลินินสีขาว พระฉวีผ่องพรรณราวกับสีของข้าวโพด พระเนตรกลมโตเป็นประกาย และมีพระกรเรียวงาม..." ส่วนมกุฎราชกุมารวิลเฮ็ล์มแห่งปรัสเซีย ทรงกล่าวถึงเทะตินมะละหลังทรงพบกับเจ้าหญิงพระองค์นี้เมื่อทรงร่วมงานสมาคมที่อลาหาบาด ว่าเป็นสุภาพสตรีที่ "โดดเด่น" ที่สุดที่พระองค์เคยพบเห็นระหว่างเสด็จประพาสตะวันออกไกล
พระประวัติ > ว่าที่พระราชินีแห่งสิกขิม

เจ้าหญิงเทะตินมะละในวัยดรุณีแรกรุ่น ทรงเริ่มติดต่อกับซิดก็อง ทูร์กู นามคยาล (Sidkeong Tulku Namgyal) พระโอรสของพระเจ้าทูต็อบ นามคยาล (Thutob Namgyal) กษัตริย์แห่งสิกขิม ครั้นเมื่อครอบครัวของของลิมบินมินตานิวัตกรุงย่างกุ้งไปแล้ว เจ้าชายซิดก็องก็ยังเสด็จไปเยี่ยมที่พม่าเมื่อ ค.ศ. 1912 จากนั้นทั้งสองพระองค์จึงวางแผนที่จะจัดพระราชพิธีเสกสมรส โดยได้รับการอนุญาตจากทั้งฝ่ายสหราชอาณาจักรและลิมบินมินตา โดยกำหนดการการจัดพระราชพิธีดังกล่าวใน ค.ศ. 1913 ทว่าพระราชพิธีเสกสมรสถูกเลื่อนออกไปอย่างไม่มีกำหนดเนื่องจากพระอาการประชวรของพระเจ้าทูต็อบ นามคยาล
ครั้นทูต็อบ นามคยาล พิราลัยเมื่อเดือนกุมภาพันธ์ ค.ศ. 1914 ซิดก็อง ทูร์กู นามคยาลขึ้นเสวยราชสมบัติสืบพระบิดาทันที และวางแผนที่จะอภิเษกสมรสกับเจ้าหญิงเทะตินมะละในวันที่ 10 กุมภาพันธ์ ค.ศ. 1915 ซึ่งทั้งสองพระองค์มีพระราชหัตถเลขาติดต่อกันไปมาเพื่อแสดงถึงความรัก และความยินดีกับชีวิตคู่ที่กำลังจะมาถึง
พระเจ้าซิดก็องถึงแก่พิราลัยในเดือนธันวาคม ค.ศ. 1914 เนื่องจากพระหทัยพิการในห้องบรรทม ขณะพระชนมายุ 35 พรรษา ในเอกสารของสหราชอาณาจักรอธิบายไว้ว่า "เป็นเหตุการณ์ลึกลับ" (mysterious circumstances)
พระประวัติ > เสกสมรส

เจ้าหญิงเทะตินมะละเสกสมรสกับเฮอร์เบิร์ต เบลลามี (Herbert Bellamy) นักเพาะพันธุ์ม้าและเจ้ามือรับแทงม้าในบอมเบย์ กัลกัตตา ปัตตาเวีย และสิงคโปร์ นอกจากนี้เขายังเป็นเจ้าของสนามม้าเมเมียว และนักสะสมกล้วยไม้ชาวออสเตรเลีย เมื่อวันที่ 19 ตุลาคม ค.ศ. 1921 ทั้งสองมีบุตรสาวด้วยกันเพียงคนเดียวคือ จูน โรส เบลลามี หรือยะดะหน่านะเม เกิดใน ค.ศ. 1932
แหล่งข้อมูลอื่น

The British Library Board : A Royal Proposal of Marriage
เจ้าหญิงเทะตินมะละ และจูน โรส เบลลามี พระธิดาเพียงคนเดียว
เซ็กส์โป

เซ็กส์โป (Sexpo) เป็นงานนิทรรศการด้านเพศ สุขภาพทางเพศ ที่จัดขึ้นที่สิงคโปร์ โดยจำกัดอายุผู้เข้าชมงานไม่ต่ำกว่า 21 ปี  โดยเริ่มจัดครั้งแรกปี 2005 ซึ่งเป็นการจัดงานด้านเพศครั้งแรกของสิงคโปร์ ซึ่งงานนี้ เคยจัดที่ประเทศออสเตรเลียมาก่อน
การจัด

Sexpo 2005 - จัดที่สิงคโปร์ เอ๊กซ์โป ฮออล์ 18-20 พฤศจิกายน พ.ศ. 2548
Sexpo 2006 - จัดที่ซันเทค 24-26 พฤศจิกายน พ.ศ. 2549
แหล่งข้อมูลอื่น

Sexpo in Singapore เก็บถาวร 2005-11-05 ที่ เวย์แบ็กแมชชีน
Sexpo in Australia เก็บถาวร 2020-08-11 ที่ เวย์แบ็กแมชชีน
โว้ก (นิตยสาร)

| โว้ก |
| --- | --- |
 
บรรณาธิการ: แอนนา วินเทอร์
ประเภท: แฟชั่น
นิตยสารราย: เดือน
ผู้พิมพ์: กงเดนาสต์
ยอดพิมพ์จำหน่ายรวม  (2016): 1,242,282
ปีที่ก่อตั้ง:  (1892-12-17) 17 ธันวาคม ค.ศ. 1892 (131 ปี)
ประเทศ: สหรัฐ
เมือง: วันเวิลด์เทรดเซ็นเตอร์ นครนิวยอร์ก, รัฐนิวยอร์ก 10007 สหรัฐ
ภาษา: อังกฤษ
เว็บไซต์: vogue.com
เลขมาตรฐานสากลสำหรับนิตยสาร (ISSN): 0042-8000
โว้ก (อังกฤษ: Vogue) เป็นนิตยสารแฟชั่นและครรลองชีวิตของชาวอเมริกัน ที่ประกอบไปด้วยองค์ประกอบหลายอย่าง เช่น แฟชั่น ความงาม วัฒนธรรม การใช้ชีวิต และเวทีเดินแบบ โว้กเริ่มทำนิตยสารรายสัปดาห์ในปี ค.ศ. 1892 ในสหรัฐอเมริกาก่อนที่จะกลายเป็นนิตยสารรายเดือนในภายหลัง
บริติชโว้ก เป็นฉบับต่างประเทศฉบับแรกที่เปิดตัวครั้งแรกในปี ค.ศ. 1916 ในขณะที่ โว้กอิตาเลีย เวอร์ชันของอิตาลีได้รับการขนานนามว่าเป็นนิตยสารแฟชั่นชั้นนำของโลก และปัจจุบันมีโว้กฉบับต่างประเทศทั้งหมดรวม 26 ฉบับ
ประวัติ > ช่วงปีแรก ๆ

ในปี ค.ศ. 1892 อาร์เทอร์ บอลด์วิน เทอร์นอร์ เป็นนักธุรกิจชาวอเมริกันผู้ก่อตั้ง นิตยสารโว้ก เป็นนิตยสารรายสัปดาห์ในสหรัฐอเมริกา ได้รับการสนับสนุนโดยคริสโตเฟอร์ ไรต์ ฉบับแรกได้รับการตีพิมพ์ในวันที่ 17 ธันวาคมของปีนั้น ด้วยราคาปิด 10 เซ็นต์  เนื้อหาของนิตยสารจะเติบโตช้ามากในช่วงเวลานี้
ประวัติ > ค.ศ. 1905-1920: คอนเด นาสท์

คอนเด นาสท์ ซื้อโว้กในปี ค.ศ. 1905 หนึ่งปีก่อนการตายของเทอร์นอร์ และค่อย ๆ ขยายการตีพิมพ์ เขาเปลี่ยนไปเป็นนิตยสารรายปักษ์ และเริ่มโว้กต่างประเทศในปี ค.ศ. 1910 นาสท์ได้เปลี่ยนความสนใจของนิตยสารไปที่ผู้หญิง และในไม่ช้าราคาของนิตยสารก็เพิ่มขึ้น จำนวนสิ่งพิมพ์และผลกำไรของนิตยสารเพิ่มขึ้นอย่างมากภายใต้การบริหารของนาสท์ จนถึงปี ค.ศ. 1911 แบรนด์โว้ก ได้รับชื่อเสียงว่ายังคงรักษาเป้าหมายไว้ และเป็นกลุ่มเป้าหมายที่ยอดเยี่ยม
ประวัติ > ค.ศ. 1920-1970: การขยายตัว

จำนวนสมาชิกนิตยสารเพิ่มขึ้นในช่วงภาวะเศรษฐกิจตกต่ำครั้งใหญ่ และอีกครั้งในช่วงสงครามโลกครั้งที่สอง
ในเดือนกรกฎาคมปี ค.ศ. 1932 นิตยสารเปิดตัวภาพปกสีเป็นครั้งแรก ถ่ายโดยช่างภาพเอ็ดเวิร์ด สไตเชน เป็นรูปนางแบบแสดงท่าทางในชุดว่ายน้ำที่กำลังยกลูกบอลชายหาด
ในปี ค.ศ. 1930 นิตยสารได้ลดภาพประกอบแฟชั่นลง และพวกเขาเริ่มเปลี่ยนเป็นการถ่ายภาพจากศิลปินคนดังต่าง ๆ
ในปี ค.ศ. 1960 ไดอาน่า วีนแลนด์ ได้ขึ้นเป็นหัวหน้าบรรณาธิการนิตยสารโว้ก ได้มีการมุ่งเน้นที่แฟชั่นร่วมสมัย การปฏิวัติทางเพศ การกล่าวถึงเรื่องเพศอย่างเปิดเผย
ในปี ค.ศ. 1973 โว้กได้เปลี่ยนเป็นนิตยสารรายเดือน ภายใต้หัวหน้าบรรณาธิการ เกรซ มิราเบลลา
ประวัติ > ค.ศ. 1988-ปัจจุบัน: การนำของแอนนา วินเทอร์

ในเดือนกรกฎาคม ค.ศ. 1988 แอนนา วินเทอร์ หัวหน้าบรรณาธิการของโว้กคนใหม่ เธอพยายามที่จะทำให้ทุกคนเข้าถึงนิตยสารได้ง่ายขึ้น มุ่งเน้นไปที่แนวคิดใหม่ การเข้าถึงแฟชั่นสำหรับผู้ชมที่กว้างขึ้น
ฉบับพิเศษ

บุคคลที่ได้รับให้มีความสำคัญในการถ่ายปกนิตยสารโว้กอเมริกัน
ริชาร์ด เกียร์ และซินดี ครอว์ฟอร์ด ในเดือนพฤศจิกายน ค.ศ. 1992
จอร์จ คลูนีย์ และจิเซล บุนเชน ในเดือนมิถุนายน ค.ศ. 2000
เลอบรอน เจมส์ และจิเซล บุนเชน ในเดือนเมษายน ค.ศ. 2008
ไรอัน ลอชต์ และโฮป โซโล และ เซเรนา วิลเลียมส์ ในเดือนมิถุนายนปี ค.ศ. 2012
คานเย เวสต์ และคิม คาร์เดเชียน ในเดือนมีนาคม ค.ศ. 2014
เบน สติลเลอร์ และเปเนโลเป กรุซ ในเดือนกุมภาพันธ์ ค.ศ. 2016
แอชตัน อีตัน และจีจี ฮาดีด ในเดือนสิงหาคม ค.ศ. 2016
เซย์น แมลิก และจีจี ฮาดีด ในเดือนสิงหาคม ค.ศ. 2017
จัสติน บีเบอร์ และเฮลีย์ บัลวิน ในเดือนมีนาคม ค.ศ. 2019
แฮร์รี สไตลส์ ในเดือนพฤศจิกายน ค.ศ. 2020
ดูเพิ่ม

รายชื่อนักเดินแบบบนปกโว้ก (สหรัฐ)
แหล่งข้อมูลอื่น

เว็บไซต์ทางการ
ตัวแทน โว้ก อเมริกันในรัสเซีย ยูเครน เบลารุส คาซัคสถาน
ประวัติ โว้ก ที่ Bookrags.com
Voguepedia เก็บถาวร 2013-05-18 ที่ เวย์แบ็กแมชชีน
ปกนิตยสารในเดือนพฤษภาคม พ.ศ. 2460 (โว้กอเมริกัน)
วัดกำแพงใต้

| วัดกำแพงใต้ |
| --- | --- |

ชื่อสามัญ: วัดกำแพงใต้
ที่ตั้ง: 72 หมู่ 9  ตำบลบ้านสิงห์ อำเภอโพธาราม จังหวัดราชบุรี 70120
ประเภท: วัดราษฎร์
นิกาย: เถรวาท
เจ้าอาวาส: พระครูสมุห์วิโรจน์คุณวีโร (วิโรจน์ ตันบริบูรณ์)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดกำแพงใต้ เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านสิงห์ อำเภอโพธาราม จังหวัดราชบุรี ตั้งมาประมาณ 200 ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณตำบลบ้านสิงห์
ประวัติ

ตั้งเมื่อ พ.ศ. 2127 เดิม จากหลักฐานหนังสือรับรองสภาพวัดโดยสำนักพุทธจังหวัดราชบุรี ตั้งเป็นวัดเมื่อ พ.ศ. 2127 สร้างในสมัยใดไม่ปรากฏชัด วัดกแพงใต้ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อ พ.ศ. 2497
เจ้าอาวาส

มีเจ้าอาวาสนับแต่ก่อตั้งวัดมาจำนวน 5 รูป(ที่พบหลักฐาน)
1) ไม่ปรากฏชื่อ
2) หลวงพ่อคำ
3) หลวงพ่อตั่ง
4) พระครูวิโรจน์ธรรมโสภิต
5) พระครูสมุห์วิโรจน์ คุณวีโร
ศาสนาสถานในวัด

1) อุโบสถ กว้าง 8 เมตร ยาว 25.70 เมตร สร้างเมื่อ พ.ศ. 2497 เป็นอาคารคอนกรีตเสริมเหล็กทรงไทย ซุ้มหน้าต่างลายไทย ปูชนียวัตถุ มีพระประธานประจำอุโบสถ 1 องค์ พร้อมพระอัครสาวก
2) ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2497 เป็นอาคารคอนกรีตเสริมเหล็ก
3) หอสวดมนต์ กว้าง 10 เมตร ยาว 24 เมตร สร้างเมื่อ พ.ศ. 2513 เป็นอาคารไม้ 2 ชั้น
4) กุฏิสงฆ์ จำนวน 3 หลัง ครึ่งตึกไม้ 2 หลัง และตึก 1 หลัง
5) วิหารพระครูพิครูพิศาลภัทรกิจ
6) หอพระไตรปิฎก
7) ฌาปนสถาน
8) หอระฆัง
9) ห้องน้ำห้องสุขา
10) หอกระจายเสียง
11) ถังเก็บน้ำวัดกำแพงใต้
12) กำแพงวัด
13) พระประธานอุโบสถ์ “หลวงพ่อโสรชัย” อายุ 500 กว่าปี พุทธลักษณะโดยรวมยังคงเป็นแบบพระอู่ทอง3 พระพักตร์เป็นรูปรีและมีบัวรองพระรัศมี
กิจกรรมในวัด

กิจกรรมตามโอกาสวันสำคัญทางพระพุทธศาสนา
1) วันปีใหม่
2) วันสงกรานต์
3) เวียนเทียนวันคัญทางพระพุทธศาสนา เช่น วันวิสาขบูชา วันมาฆบูชา และวันอาสาฬหบูชา
4) วันเฉลิมพระชนมพรรษา 12 สิงหา และ 5 ธันวาคม ทุกปี
5) วันทำบุญอดีตเจ้าอาวาส
6) งานประจำปีปิดทองหลวงพ่อโสรชัย
7) งานทำบุญตักบาตร รักษาศีล ทุกวันพระ 8, 14 และ 15 ค่ำ ตลอดปี
8) วันลอยกระทง
ไวไฟ โซไซตี้

| ไวไฟ โซไซตี้ |
| --- | --- |

ประเภท: ละครสั้นจบในตอน (Anthology series)
สร้างโดย: จีเอ็มเอ็ม แกรมมี่ จีเอ็มเอ็มทีวี
กำกับโดย: ณัฐพงษ์ มงคลสวัสดิ์
แสดงนำ:  (ดูในเนื้อหา)
ดนตรีแก่นเรื่องเปิด: ไวไฟ โซไซตี้ อินโทร
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 1
จำนวนตอน: 30 ตอน
การผลิต
ผู้อำนวยการสร้าง: สถาพร พาณิชย์รักษาพงศ์ ดารภา เชยสงวน ณัฐพงศ์ มงคลสวัสดิ์
สถานที่ถ่ายทำ: ประเทศไทย
ความยาวตอน: 1 ชั่วโมง/ตอน
ออกอากาศ
เครือข่าย: ช่องวัน และ แบงแชนแนล   จีเอ็มเอ็ม 25
ออกอากาศ: 1 มีนาคม พ.ศ. 2558 – 27 กันยายน พ.ศ. 2558   5 มกราคม พ.ศ. 2562
ไวไฟ โซไซตี้ (อังกฤษ: Wifi Society) เป็นละครโทรทัศน์ ประเภทละครสั้นจบในตอน แนวเรียลลิตี้ดราม่า ผลิตโดยจีเอ็มเอ็มทีวี โดยเป็นเรื่องราวจากกระทู้ดังบนเว็บไซต์พันทิปดอตคอม ที่นำมาดัดแปลงเป็นละครสั้นเพื่อค้นหาคำตอบที่แท้จริงว่า ท้ายที่สุดแล้ว "เกิดอะไรขึ้นระหว่างความสัมพันธ์นั้นๆ" ออกอากาศทางช่องวันเอชดี ทุกวันอาทิตย์เวลา 15.00-16.00 น. และออกอากาศซ้ำอีกครั้งทางแบงแชนแนล เวลา 20.00-21.00 น.